時元老院黨爭，馬略、秦納為民黨，得人心；蘇拉為士黨，貴人也。馬略為執政，蘇拉為冢宰。蘇拉東征，馬略奪其位。蘇拉破本都，回朝掌政。因馬略薨，清民眾黨，又命凱撒出秦納女，不從，逐於野。有諫止蘇拉者，對曰：「汝等當知，此子英杰，甚於馬略！」以不除為患。城中聞之，嘩然怒，責令赦之，蘇拉乃屈。凱撒為自保，乃走東方。